תפוקת לב

תפוקת לב (באנגלית: Cardiac output) הוא מונח הלקוח מתחום הפיזיולוגיה של הלב, המתאר את נפח הדם הנשאב על ידי הלב, על ידי החדר השמאלי והימני, ליחידת זמן. תפוקת הלב מחושבת על ידי מכפלת הדופק (מספר פעימות הלב לדקה) בנפח הפעימה (נפח הדם הנדחף מהחדר בכל פעימה). יחידות תפוקת הלב מסומנים בדרך כלל על ידי ליטר לדקה, כאשר לאדם בריא שמשקלו 70 ק"ג, תפוקת הלב במנוחה היא בערך 5 ליטר / דקה; בהנחה שקצב הפעימות עומד 70 לדקה ונפח הפעימה הוא 70 מ"ל. רקמות הגוף דורשות מעבר תמידי של חמצן אליהן, דבר הדורש זרימה קבועה של דם מחומצן בלחץ גבוה החל מהחדר השמאלי של הלב, דרך עורקים וכך אל רחבי הגוף. מכיוון שתפוקת הלב קשורה לכמות הדם המועברת לחלקים השונים בגוף, מדד זה הוא מרכיב חשוב ליעילות הלב, וקיום דרישות הגוף לשמירה על זילוח דם תקין לרקמות. במקרה של אי ספיקת לב, תפוקת הלב בפועל עשויה שלא להספיק כדי לתמוך אפילו בפעילויות פשוטות של חיי היומיום. כמו כן, תפוקת הלב לא יכולה להתגבר דיה כדי לענות על הדרישות המטבוליות הגבוהות יותר הנובעות מפעילות גופנית מתונה. ישנן מספר שיטות קליניות למדידת תפוקת הלב, כדוגמת צנתור ישיר של הלב למדידה לא פולשנית של דופק העורקים. כמו כן, שיטות פולשניות גם כן קיימות, אך יש יותר ויותר עדויות לכך ששיטות אלה אינן מדויקות ואינן יעילות בהנחיית הטיפול. כתוצאה מכך, ההתמקדות בפיתוח שיטות לא פולשניות הולכת וגוברת. תפוקת הלב יכולה גם להיות מושפעת באופן משמעותי משלב הנשימה - שינויים בלחץ תוך חזי משפיעים על מילוי דיאסטולי ובכך על תפוקת הלב. דבר זה חשוב במיוחד במהלך אוורור מכני, בו תפוקת הלב יכולה להשתנות עד 50% מערכה הבסיסי לאורך מחזור נשימה יחיד. על כן, יש למדוד את תפוקת הלב בנקודות הנמצאות באופן שווה לאורך מחזור יחיד או ממוצע על פני כמה מחזורים. מחלות במערכת הלב וכלי הדם קשורות לעיתים קרובות לשינויים בתפוקת הלב, במיוחד מחלות כמו יתר לחץ דם ואי ספיקת לב. תפוקת לב מוגברת יכולה להיות קשורה למחלות לב וכלי דם היכולות להתרחש במהלך זיהום ואלח דם. לעומת זאת, תפוקת לב ירודה יכולה להיות קשורה לקרדיומיופתיה ולאי ספיקת לב. תפוקת לב משולבת הוא מונח המתאר את סכום התפוקות של הצד הימני והשמאלי של הלב. זהו מדד שימושי בתיאור המחזור העוברי, כאשר תפוקות לב משני צידי הלב פועלות במקביל על ידי הנקב הסגלגל והצינור העורקי, המספקים ישירות את זרימת הדם לגוף. מדיה וקבצים בנושא תפוקת לב בוויקישיתוף תפוקת לב, באתר אנציקלופדיה בריטניקה (באנגלית) OpenStax (2013-03-06). "19.4 Cardiac Physiology". BC Open Textbooks – Open Textbooks Adapted and Created by BC Faculty. נבדק ב-2020-04-07. Binanay C, Califf RM, Hasselblad V, O'Connor CM, Shah MR, Sopko G, Stevenson LW, Francis GS, Leier CV, Miller LW (באוקטובר 2005). "Evaluation study of congestive heart failure and pulmonary artery catheterization effectiveness: the ESCAPE trial". JAMA. 294 (13): 1625–33. doi:10.1001/jama.294.13.1625. PMID 16204662. {{cite journal}}: (עזרה)תחזוקה - ציטוט: שימוש בפרמטר authors (link) Pasche B, Knobloch TJ, Bian Y, Liu J, Phukan S, Rosman D, Kaklamani V, Baddi L, Siddiqui FS, Frankel W, Prior TW, Schuller DE, Agrawal A, Lang J, Dolan ME, Vokes EE, Lane WS, Huang CC, Caldes T, Di Cristofano A, Hampel H, Nilsson I, von Heijne G, Fodde R, Murty VV, de la Chapelle A, Weghorst CM (באוקטובר 2005). "Somatic acquisition and signaling of TGFBR1*6A in cancer". JAMA. 294 (13): 1634–46. doi:10.1001/jama.294.13.1634. PMID 16204663. {{cite journal}}: (עזרה)תחזוקה - ציטוט: שימוש בפרמטר authors (link) Hall JB (באוקטובר 2005). "Searching for evidence to support pulmonary artery catheter use in critically ill patients". JAMA. 294 (13): 1693–94. doi:10.1001/jama.294.13.1693. PMID 16204671. {{cite journal}}: (עזרה)תחזוקה - ציטוט: שימוש בפרמטר authors (link) Vincent JL (2008). "Understanding cardiac output". Critical Care. 12 (4): 174. doi:10.1186/cc6975. PMC 2575587. PMID 18771592.{{cite journal}}: תחזוקה - ציטוט: שימוש בפרמטר authors (link) Boron, Walter F. (2003). Medical Physiology: A Cellular And Molecular Approaoch. Elsevier/Saunders. p. 1197. ISBN 978-1-4160-2328-9. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.